Държавен вестник, бр. 35, 2017 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  35
с образователна и научна степен „доктор“ в 
съответната научна област и професионално 
направление.
(3) С решение на факултетния съвет лек­
ционните курсове и семестриалните изпити 
по факултативните учебни дисциплини може 
да се провеждат и от преподаватели, които не 
отговарят на изискванията по ал. 2.
Чл. 7. (1) От втори до пети курс студентите 
провеждат учебна практика не по-малко от 
четири седмици годишно по публичноправни, 
частноправни и наказателноправни науки. 
Учебната практика се провежда през семес­
търа, успоредно на учебните занятия.
(2) Учебната практика се провежда в ор­
ганите на изпълнителната и местната власт 
и в административните съдилища – по пуб­
личноправни науки, и в съответните органи 
на съдебната власт – по гражданскоправни и 
наказателноправни науки.
(3) Програмата и редът за провеждане на 
учебната практика се определят със спора­
зумение между съответното висше училище 
и приемащите институции и организации, в 
които се осъществява практиката. 
Чл. 8. (1) Към юридическите факултети на 
висшите училища може да се създават прав­
ни клиники и кръжоци и да се организират 
състезания. 
(2) Правната клиника е форма на практиче­
ско обучение на студентите по специалността 
„Право“ чрез семинари, симулации и работа 
с реални казуси по програма, определена от 
съответния юридически факултет. Работата 
с реални казуси се осъществява само след 
съответната теоретична подготовка и под 
ръководството на практикуващи юристи.
(3) Кръжокът е форма на допълнителна 
теоретична и практическа подготовка в оп­
ределена област на правото чрез проучвания, 
дискусии и конференции по специфични теми. 
(4) Съдебното състезание е форма на 
симулативен процес или решаване на казус 
в материя на вътрешното право, междуна­
родното право или правото на Европейския 
съюз между студенти, обучаващи се по спе­
циалността „Право“. 
(5) Студентите, които участват в правни 
клиники, кръжоци и съдебни състезания, се 
освобождават по тяхно желание и по прецен­
ка на съответните юридически факултети от 
задължителната учебна практика по чл. 7.
(6) За участието им в съответната форма 
на допълнителна образователна подготовка се 
издава сертификат от юридическия факултет, 
към който тя е организирана. 
Чл. 9. (1) Обучението по специалността 
„Право“ задължително включва и обучение 
по чужд език, като чуждият език и съответ­
ният хорариум се определят в съответствие 
с правилника на висшето училище. 
(2) На студентите се осигурява специали­
зирано обучение по чужд език с юридическа 
насоченост, когато е налице минимално необ­
ходимият брой обучаеми лица в съответствие 
с правилника на висшето училище.
Чл. 10. При приемане и изменение на 
учебните планове и на учебните програми по 
специалността „Право“ се отчита мнението 
на студентите чрез анкети и проучвания. 
Чл. 11. (1) Условията и редът на проверка 
и оценка на знанията и уменията на студе­
ните по специалността „Право“ се определят 
от факултетния съвет на висшето училище, 
в което се осъществява обучението, в съот­
ветствие с приложимата нормативна уредба 
и правилника на висшето училище. 
(2) На студените се осигурява възможност 
да получат информация и пояснения за опре­
делената оценка на техните знания. 
(3) Оценката на студентите по задължи­
телните учебни дисциплини по чл. 4, ал. 2 
отчита резултатите от текущата им подготовка 
и участието им в упражнения.
Чл. 12. (1) Обучението на студентите по 
специалността „Право“ по чл. 1, ал. 2 за­
вършва с полагане на държавни изпити по 
публичноправни, гражданскоправни и нака­
зателноправни науки. 
(2) Държавните изпити се провеждат в две 
изпитни сесии в периода септември – декември 
и февруари – май. Датите за провеждане на 
държавните изпити се определят от ректо­
ра на висшето училище по предложение на 
факултета, в който се осъществява обучение 
по специалността „Право“. Датата за всеки 
изпит се оповестява публично не по-късно от 
30 дни преди провеждане на изпита. 
(3) Държавният изпит е писмен и устен. 
(4) Държавният изпит се полага в съответ­
ното висше училище пред държавна изпитна 
комисия, която включва: 
1. двама хабилитирани преподаватели съот­
ветно по публичноправни, гражданскоправни 
и наказателноправни науки; 
2. един представител на практиката – съдия 
от Върховния касационен съд или от Върховния 
административен съд, прокурор от Върховната 
касационна прокуратура или от Върховната 
административна прокуратура, или адвокат с 
юридически стаж не по-малко от 15 години.
(5) В състава на комисиите по ал. 4 се 
включват хабилитирани преподаватели, които 
са водили лекционен курс по учебна дисци­
плина, която влиза в обхвата на съответния 
държавен изпит, поне през една от последните 
три години преди провеждането на изпита.
(6) Предложенията за включване на хабили­
тирани преподаватели в списъците на лицата, 
които могат да участват в държавните изпитни 
комисии, се правят от факултетните съвети и 
се изпращат на министъра на правосъдието 
всяка година в срок до 30 юни.